[{"text_idx": "#000008", "text": "Daeth Cai*, gwirfoddolwr ifanc Karma Seas, yn rhan o\u2019u grw\u0302p LGBT+ fel cyfranogwr syrffio y gaeaf diwethaf. Mwynhaodd fynychu\u2019r grw\u0302p a syrffio gan ei helpu i wneud mwy o ffrindiau a bod yn rhan o grw\u0302p cymdeithasol chwaraeon lle y teimlodd yn gyfforddus fel syrffiwr hoyw."}, {"text_idx": "#000009", "text": "Gofynnwyd iddo a hoffai ddod yn wirfoddolwr ac yna gymerodd ran mewn hyfforddiant i wirfoddolwyr. Ers hynny, mae e wedi dechrau gwirfoddoli mewn sesiynau ar gyfer plant ag anableddau a daeth yn fentor syrffio. Yn y ro\u0302l hon, mae Cai wedi datblygu perthynas dda gyda\u2019r syrffwyr ifanc y mae angen cymorth cyson arnyn nhw gan ddysgu sut i weithio gydag ystod eang o anghenion ychwanegol."}, {"text_idx": "#000010", "text": "\u2018Dechreuodd hyn fel rhoi cynnig ar syrffio LGBT+ ond arweiniodd ataf yn dod yn fentor syrffio gwirfoddol i bobl iau, gwneud ffrindiau newydd, ennill sgiliau a magu hyder ac, yn bennaf, ennill swydd ym maes iechyd a gofal cymdeithasol.\u2019"}, {"text_idx": "#000011", "text": "Fel gwirfoddolwr gyda Karma Seas, mae Cai* yn mentora cyfanogwyr sy\u2019n blant ac yn oedolion yn ystod sesiynau syrffio. Weithiau, mae hyn yn golygu helpu unigolyn mewn grw\u0302p neu gallai olygu gweithio gyda hyfforddwr syrffio, rhiant, neu ofalwr i gadw\u2019r syrffiwr yn ddiogel yn y dw\u0302r os oes ganddo anghenion mwy cymhleth."}, {"text_idx": "#000012", "text": "Ar y traeth, mae e hefyd yn helpu i symud cyfarpar, cyflwyno cyfranogwyr newydd a gwneud iddyn nhw deimlo\u2019n gyfforddus, esbonio ac arddangos agweddau syrffio a diogelwch ar y traeth / yn y dwr."}, {"text_idx": "#000013", "text": "Fel gwirfoddolwr, mae Cai yn mynychu hyfforddiant ar bynciau gwahanol sy\u2019n gysylltiedig ag anghenion eu syrffwyr, fel Anhwylder Sbectrwm Awtistiaeth (ASD) a LGBT+, a hyfforddiant grw\u0302p gyda gwirfoddolwyr eraill a hyfforddwyr syrffio. Mae e wedi gorfod cadw\u2019n heini a gallu rhedeg ar y tywod, nofio\u2019n dda a bod yn ymwybodol o\u2019r peryglon, a gwybod sut i alw am gymorth os bydd angen cymorth cyntaf ar rywun."}, {"text_idx": "#000016", "text": "\u2018Mae gwirfoddoli wedi fy helpu i mewn llawer o ffyrdd, gan roi sgiliau a hyder i mi. Dysgais lawer am ddiogelwch ar y traeth a diogelwch yn y dw\u0302r, des i\u2019n syrffiwr gwell a thyfais fy nghylch ffrindiau y gallaf gyflawni gweithgareddau chwaraeon gyda nhw."}, {"text_idx": "#000019", "text": "Wedi\u2019u dosbarthu gan Gynghorau Gwirfoddol Sirol ar draws Cymru, mae\u2019r Grantiau a Arweinir gan Ieuenctid yn cefnogi ystod o brosiectau a gweithgareddau bach a arweinir gan bobl ifanc ac a drefnir gan bobl ifanc. Yn 2020/21, ariannwyd y prosiectau i fynd i\u2019r afael a\u0302\u2019r chwe maes o flaenoriaeth a adnabuwyd gan Lywodraeth Cymru sydd a\u0302\u2019r potensial i wneud y cyfraniad mwyaf i ffyniant a llesiant hirdymor."}]